Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,711.76 …
8 ต.ค. 2561

Morning Market Summary
SET ช่วงเช้าปิดที่ระดับ 1,711.76 จุด ลดลง 8.76 จุด (-0.51%) มูลค่าการซื้อขาย28,001.60 ล้านบาท หุ้นไทยเช้านี้ปรับลงต่อเนื่องในทิศทางเดียวกับต่างประเทศจากความกังวลค่าเงินในตลาดภูมิภาค และการปรับลงของราคาน้ำมัน ส่งผลให้มีแรงขายในกลุ่มพลังงาน ปิโตรเคมีเป็นหลักในช่วงเช้า
Afternoon Perspective
แนวโน้มตลาดในช่วงบ่าย คาดจะอิงกับการเคลื่อนไหวของตลาดจีนและฮ่องกงหาก 2 ตลาดดีดกลับ จะเป็นปัจจัยหนุนให้ตลาดหุ้นไทยดีดกลับ แต่หากยังติดลบแรงๆ ตลาดหุ้นไทยจะซึมตัวหรือแกว่งกรอบแคบต่อไป แต่การลงลึกจะยังไม่มี การแกว่งตัวในช่วงเช้าทั้งแดนบวกและลบ ส่วนใหญ่จะเป็นแรงขายหุ้นพลังงานเป็นหลัก ขณะที่แรงซื้อไม่เด่นในกลุ่มไหน ลักษณะอย่างนี้ บ่งชี้ว่าตลาดกำลังย่อยข่าวเชิงลบและรอปัจจัยหนุน ทำให้เรามองว่าภาคบ่ายดัชนีน่าจะกลับตัวได้และมีแรงซื้อเข้ามาแต่คงไม่มาก โดยมองแนวรับที่ 1710-1708 จุดและแนวต้านที่ 1722-1726 จุด แนะนำซื้อเก็งกำไร IVL PTTGC และ BEAUTY
Technical Pick
SET Index: ปรับตัวลดลงเกิดสัญญาณขายต่อเนื่อง หลังจากปรับตัวลดลงหลุดแนวรับสำคัญของเส้นค่าเฉลี่ย 200 วันที่ 1740 และ 1725 จุดลงไป ซึ่งเราแนะนำให้ขายหุ้นที่เข้าซื้อบริเวณ 1730-1740 จุดออกไปก่อน เนื่องจากแนวโน้มหลักกลับมามีความเสี่ยงในการปรับตัวลดลง โดยมีแนวรับถัดไปที่ 1700 จุด ถ้าปรับตัวลดลงต่อเนื่อง จะมีความเสี่ยงในการปรับตัวลดลงไปทดสอบแนวนรับถัดไปที่ 1670 จุดอีกครั้ง และมีแนวต้านสำคัญที่ 1740 จุด
Home Product Center (HMPRO TB; THB 15.20) – ซื้อ
Namyong Terminal (NYT TB; THB 5.15) – ซื้อ
 